2023 6 27
LT
Europos Sąjungos oficialusis leidinys
C 225/5
1.
Glaustai apie Komitetą 1.
Europos kovos su sukčiavimu tarnybos (OLAF) Priežiūros komitetas (toliau – Komitetas) yra Europos Parlamento ir Tarybos reglamentu (ES, Euratomas) Nr. 883/2013 (1) (toliau – OLAF reglamentas) įsteigta nepriklausoma institucija, kurios užduotis – stiprinti ir užtikrinti OLAF nepriklausomumą reguliariai stebint OLAF tyrimo funkcijos vykdymą.
2.
Komitetą sudaro penki nepriklausomi išorės ekspertai (toliau – nariai), skiriami bendru Europos Parlamento, Tarybos ir Komisijos susitarimu penkeriems metams (2).
Nariai savo pareigas atlieka visiškai nepriklausomai ir negali gauti jokios valdžios institucijos arba ES institucijos, įstaigos, organo ar agentūros nurodymų ar jais vadovautis.
Komitetui veiklą padeda vykdyti nuolat dirbantis sekretoriatas, kuris yra tiesiogiai pavaldus Komitetui ir veikia nepriklausomai nuo Komisijos, OLAF ar bet kurios kitos institucijos.
Sekretoriatas atlieka svarbų vaidmenį sudarydamas palankesnes sąlygas Komitetui atlikti visas stebėsenos užduotis ir prisidėdamas prie jų vykdymo.
3.
Atsižvelgiant į OLAF tyrimų pobūdį, negalima kreiptis į ES teismus dėl OLAF generalinio direktoriaus sprendimo pradėti arba užbaigti tyrimą.
Todėl Komitetas de facto yra vienintelė institucija, galinti prižiūrėti OLAF ir tikrinti, kaip atliekami tyrimai.
Taigi Komitetas užima privilegijuotą padėtį, nes, atlikdamas stebėsenos funkciją, pateikia ES institucijoms įžvalgų apie OLAF darbą ir užtikrina, kad OLAF veiktų neviršydama teisės aktais jai suteiktų įgaliojimų ir vadovaudamasi taikomomis procesinėmis garantijomis.
4.
Pagal OLAF reglamentą Komitetui pavestas trejopas vaidmuo: atlikti nuolatinę OLAF tyrimo funkcijos stebėseną, padėti OLAF generaliniam direktoriui vykdyti pareigas ir teikti ataskaitas ES institucijoms.
5.
Konkrečiau, nuolat stebėdamas OLAF tyrimus, Komitetas siekia užtikrinti, kad:
(i) į OLAF atliekamus tyrimus nebūtų kišamasi iš išorės;
(ii) visi atitinkami generalinio direktoriaus sprendimai būtų priimami laikantis teisėtumo ir nešališkumo principų ir vadovaujantis tiek Europos Sąjungos pagrindinių teisių chartija, tiek procesinėmis garantijomis (3).
6.
Vykdydamas savo užduotis Komitetas i) teikia OLAF generaliniam direktoriui nuomones ir prireikus rekomendacijas dėl OLAF tyrimų veiklos, tyrimų trukmės ir išteklių, kurių OLAF reikia tiems tyrimams atlikti, taip pat ii) teikia pastabas dėl OLAF tyrimo procedūrų gairių projekto.
Teikdamas savo nuomones ir rekomendacijas, Komitetas niekada nesikiša į vykdomų tyrimų eigą.
2.
Permainų kupini metai
2.1.
Nauja Priežiūros komiteto sudėtis 7.
OLAF reglamento 15 straipsnio 2 dalyje nustatyta, kad Europos kovos su sukčiavimu tarnybos priežiūros komitetą sudaro penki nepriklausomi nariai, skiriami bendru Europos Parlamento, Tarybos ir Komisijos sutarimu.
Pagal OLAF reglamento 15 straipsnio 3 dalį Priežiūros komiteto narių kadencija yra penkeri metai ir ji negali būti pratęsta.
Pakaitomis keičiami trys ir du nariai, kad būtų išsaugotos Priežiūros komiteto specialiosios žinios.
8.
Dviejų Priežiūros komiteto narių – Grażynos Stronikowskos ir Rafaelio Muñozo Lópezo-Carmonos – įgaliojimai baigėsi 2021 m. liepos 12 d., o likusių trijų narių – Marios Helenos Pereiros Loureiro Correia’os Fazendos ir Dobrinkos Mihaylovos – 2022 m. sausio 22 d. (4)
(1)
(2) (3) (4)
2013 m. rugsėjo 11 d. Europos Parlamento ir Tarybos reglamento (ES, Euratomas) Nr. 883/2013 dėl Europos kovos su sukčiavimu tarnybos (OLAF) atliekamų tyrimų ir kuriuo panaikinami Europos Parlamento ir Tarybos reglamentas (EB) Nr. 1073/1999 ir Tarybos reglamentas (Euratomas) Nr. 1074/1999 (OL L 248, 2013 9 18, p. 1), su pakeitimais, padarytais Reglamentu (ES, Euratomas) 2016/2030 ir Reglamentu (ES, Euratomas) 2020/2223, 15 straipsnio 2 dalis.
Taip pat galima rasti adresu https://eur-lex.europa.eu/ legal-content/LT/TXT/?uri=CELEX:02013R0883-20210117.
Siekiant išsaugoti Komitete sukauptą patirtį, nariai keičiami pakaitomis pagal Reglamentą (ES, Euratomas) Nr. 883/2013.
Galima rasti adresu https://www.europarl.europa.eu/charter/pdf/text_en.pdf.
Pagal 2016 m. liepos 13 d. Europos Parlamento, Tarybos ir Komisijos sprendimo (ES, Euratomas) 2016/1201 dėl Europos kovos su sukčiavimu tarnybos (OLAF) Priežiūros komiteto narių skyrimo (OL L 198, 2016 7 23, p. 40) 1 straipsnį.